CELEX: C2006/249/28
Language: da
Date: 2006-10-14 00:00:00
Title: Sag T-209/06: Sag anlagt den 10. august 2006 — European Association of Im- and Exporters of Birds and live Animals m.fl. mod Kommissionen

14.10.2006   
            
            
               DA
            
            
               Den Europæiske Unions Tidende
            
            
               C 249/11
            
         Sag anlagt den 10. august 2006 — European Association of Im- and Exporters of Birds and live Animals m.fl. mod Kommissionen
   (Sag T-209/06)
   (2006/C 249/28)
   Processprog: nederlandsk
   Parter
   
      Sagsøgere: European Association of Im- and Exporters of Birds and live Animals, Vereniging van Im- en Exporteurs van Vogels en Hobbydieren, Willem Plomp, der driver virksomhed under navnet Plomps Vogelhandel og Marinus Borgstein (ved advocaat J. Wouters)
   
      Sagsøgte: Kommissionen for De Europæiske Fællesskaber
   Sagsøgernes påstande
   
               —
            
            
               Kommissionens beslutning 2006/522/EF af 25. juli 2006 annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne er dels foreninger, der varetager interesserne for im- og eksportører af fugle og hobbydyr, dels im- og eksportører af bl.a. fugle. De anfægter Kommissionens beslutning 2006/522/EF (1).
   Sagsøgerne er af den opfattelse, at den anfægtede beslutning ikke er en nødvendig foranstaltning, idet de gældende karantæneregler giver tilstrækkelig beskyttelse.
   Sagsøgerne gør endvidere gældende, at beslutningen er i strid med forsigtighedsprincippet, idet Kommissionen ikke har baseret sig på en så fuldstændig videnskabelig undersøgelse som mulig.
   Et fuldstændigt importstop er ifølge sagsøgerne desuden uforholdsmæssigt i lyset af de faktuelle grundlag for beslutningen, nemlig smitten af fugle i Taiwan med fugleinfluenza.
   Sagsøgerne gør desuden gældende, at Kommissionen har udøvet magtmisbrug og at den virkelige begrundelse for forlængelsen af beskyttelsesforanstaltningerne er Kommissionens ønske om at afvente udfaldet af rapporten fra Ekspertpanelet for Dyrs Sundhed og Velfærd under Den Europæiske Fødevaresikkerhedsautoritet.
   Foranstaltningerne er desuden diskriminerende, idet fjerkræ ikke er omfattet heraf.
   
      (1)  2006/522/EF: Kommissionens beslutning af 25.7.2006 om ændring af beslutning 2005/759/EF og 2005/760/EF for så vidt angår visse beskyttelsesforanstaltninger over for højpatogen aviær influenza og transport til Fællesskabet af visse levende fugle (meddelt under nummer K(2006) 3303) (EØS-relevant tekst) (EUT L 205, s. 28).